[{"text_idx": "#000003", "text": "Kunstmuru 8 eelist tavalise muru ees"}, {"text_idx": "#000004", "text": "Juurviljad, mis annavad va\u0308ikseima vo\u0303imaliku kuluga suurima saaduse"}, {"text_idx": "#000005", "text": "Vo\u0303rkaia paigaldus \u2013 Kuidas seda o\u0303igesti teha?"}, {"text_idx": "#000015", "text": "Kanad on riiakad, no\u0303udlikud ja lo\u0303pmata uudishimulikud. O\u0303nneks on neile u\u0308sna kerge meele ja\u0308rgi olla. Nad on to\u0303epoolest koomilised tegelased ja sobivad suurepa\u0308raselt lastele seltsilisteks. Kanad hoolitsevad u\u0308htaegu nii meelelahutuse kui munade varu eest ning sel moel vo\u0303ib kanapidamisest eneselegi ootamatult pikaajaline pu\u0308hendumus saada. Hobi korras peetavatel kanadel ongi kaks rolli: munemise lo\u0303petanud vanalinnud on ta\u0308iskohaga lemmikloomad ning noorlinnud hoolitsevad selle eest, et kapis ikka va\u0308rskeid mune oleks. Majaomanikel on suurepa\u0308rane vo\u0303imalus kanu na\u0308iteks tagaaias pidada. Seejuures ei pea peenarde ja muu aiakujunduse osas sugugi ja\u0308relandmisi tegema. Kanu on vo\u0303imalik pidada ka nii, et lille-, juurvilja- ja maitsetaimepeenrad ko\u0303ik u\u0308ksteise ko\u0303rvale a\u0308ra mahuvad. Ja\u0308rgnevalt sissejuhatav u\u0308levaade kanapidamise algto\u0303dedest."}, {"text_idx": "#000016", "text": "So\u0308o\u0308gilauale munade saamiseks ei ole sugugi suurt kanakarja vaja (mitmed to\u0303ud munevad viis muna na\u0308dalas), aga soovitatav miinimum on kolm kana. Tegu on ikkagi sotsiaalsete olenditega, kes naudivad teiste omataoliste seltsi. Talvisel ajal ajavad nad u\u0308ksteise ko\u0303rval suled puhevile ja suvel vo\u0303tavad koos tolmuvanne. Kes aga pelgab kuke vo\u0303tmist, siis tegelikult ei pea selle pa\u0308rast u\u0308ldse muretsema. Kanadele polegi kukke seltsi vaja, et nad munema hakkaksid. O\u0303igupoolest on nad isegi rahulolevamad, kui tu\u0308u\u0308tu kukk karjas ringi ei ka\u0308i ning pidevalt paarituda ei u\u0308rita. Niisiis \u2013 kirevate ja agressiivsete kukkedega toimetamine pole sugugi kohustuslik. Enamasti saavad kanad omavahel va\u0308ga ha\u0308sti hakkama ning juhtfiguuri puudumine ei vii kraaklemise ega kiusamiseni. Mo\u0303ned inimesed siiski eelistavad, kui valju ha\u0308a\u0308le ja iseloomuga kukk kanakarjal silma peal hoiab. Kunagi ei tohiks aga leppida kukega, kes inimesi ru\u0308ndab. Hea iseloomuga kukkesid, kelle seast valida, jagub ku\u0308llaga (ehkki vaiksed nad u\u0308ldjuhul siiski ei ole)."}, {"text_idx": "#000017", "text": "Kanadele tuleb ehitada paraja suurusega kanala, kus nad oleksid halva ilma eest kaitstud, saaksid mune muneda ja vo\u0303iksid end o\u0308o\u0308sel turvaliselt tunda. Kanalaut ei pea sugugi olema suur ning viimseni viimistletud. Teisalt muidugi, vo\u0303ib peen ja detailiderohke kanala aiale kujunduse mo\u0303ttes palju juurde anda. Peamine on see, et kanala oleks kanade endi jaoks piisavalt suur. Liigagi paljud kokkupandavad kanalad, mida praegusel ajal igal pool reklaamitakse ja mu\u0308u\u0308akse, on kaugelt liiga va\u0308ikesed ning ilma akende ja korraliku ventilatsioonita. Iga kana kohta tuleks arvestada va\u0308hemalt 0,4 ruutmeetrit po\u0303randapinda ning veel kaks korda nii palju o\u0303ues siblimiseks."}, {"text_idx": "#000018", "text": "Mida rohkem ruumi, seda tervemad ja o\u0303nnelikumad on kanad. Va\u0308ljend \u2019kellegi kallal nokkima\u2019 on u\u0308sna kindlasti kanakarja pealt u\u0308le vo\u0303etud. Kanad nokivad u\u0308ksteise kallal igasugustel po\u0303hjustel. Enamasti siiski selleks, et teised kanad oma varandusest eemal hoida, olgu selleks siis sa\u0308delev vihmapiisk vo\u0303ib mahlane putukas. Kui ko\u0303igil on piisavalt ruumi, siis pole neist va\u0308ikestest na\u0308gelustest suurt lugu. Kui kanad aga pead-jalad koos peavad olema, muutuvad nad karjas julmaks ning vo\u0303ivad u\u0308ksteist lausa surnuks nokkida. Ka igavus vo\u0303ib kanad agressiivsemaks muuta. Porine aedik ja kitsas kanalaut toovad neis to\u0303esti halvima va\u0308lja (just nagu inimeste puhul). Seepa\u0308rast oleks hea plaanida kanaaed na\u0308iteks kompostihunniku juurde ning anda neile maiustamiseks ko\u0303rvitsaid ja kapsapa\u0308id."}, {"text_idx": "#000019", "text": "Kanalauda sisse tuleb ehitada o\u0303rred, kus kanad magada saaksid. Kanad ei tohiks magada po\u0303randal vo\u0303i pesakastides. Ringi liikumise lihtsustamiseks tuleks sisse seada redelilaadsed kaldteed. Pesakastid peaksid asetsema madalal ning kui kui va\u0308hegi vo\u0303imalik, siis pa\u0308ikesevalguse ka\u0308est eemal. Metallist kastid on u\u0308sna praktilised, kuna neid on kerge puhastada ja nad ei varja endas satikaid ega lestasid. Teisalt pole ka puidust pesakastidel miskit viga. Allapanuna on hea kasutada na\u0308iteks o\u0303hukesi ma\u0308nnilaaste. Need imavad ha\u0308sti niiskust ning aluspanu on peeneharulise so\u0303nnikuhargi ja kassiliiva ku\u0308hvliga kerge puhastada."}, {"text_idx": "#000020", "text": "Kanade so\u0308o\u0308k ja jook tuleb hoida puhtana ning kuivas. Soovitatavalt vo\u0303iksid nii toidu- kui joogino\u0303ud olla siseruumides. Joogivee puhul on heaks lahenduseks automaatne veejaotur. So\u0308o\u0308gi jaoks vo\u0303iks aga valida rippuva toidualuse koos dosaatoriga. Lo\u0303viosa kanade so\u0308o\u0308gisedelist peaks moodustama spetsiaalselt munevatele kanadele mo\u0303eldud so\u0308o\u0308t. Ehkki maisiteradest ja seemnetest koosnev toidusegu on kanadele va\u0308gagi meeltmo\u0308o\u0308da, kasvatab see lihtsalt massi ning lo\u0308o\u0308b lindude kaltsiumi tasakaalu paigast a\u0308ra. Seepa\u0308rast vo\u0303iks kanadele hoopis rohelisi ko\u0308o\u0308givilju ja muid aedvilju ette visata. Aeg-ajalt vo\u0303ib kanadele maiustamiseks ka kooritud pa\u0308evalilleseemneid anda."}, {"text_idx": "#000021", "text": "Pa\u0308evasel ajal tuleb kanadel lasta pa\u0308ikesevalgust nautida ja o\u0303ues ringi joosta. U\u0308htlasi on neile vaja kohta kus liivas/mullas ringi siblida ning end kiskjate eest kaitstuna tunda. Kanad tunnevad end ko\u0303ige paremini vabapidamisel olles. Samas aga pole see alati ko\u0303ige praktilisem vo\u0303i ohutum lahendus. Kanad to\u0303mbavad mullast taimi va\u0308lja ja so\u0308o\u0308vad a\u0308ra ko\u0303ik alates lilledest kuni tomatiteni. Sedasi on muru asemel peagi vaid kinnitambitud muld. Maakohtades pole ka sugugi harv, kui la\u0308hikonnas pesitsevad kotkad vo\u0303i pistrikud ning maja taga metsas peavad jahti rebased ja muud kiskjad. Seepa\u0308rast tuleks kanad u\u0308ksnes pererahva valvsa silma alla mo\u0308o\u0308da o\u0303ue sibama lasta."}, {"text_idx": "#000022", "text": "Paratamatult tuleb arvestada mo\u0303ningate kadudega. Kiskjaid ning haigusi ei ole alati vo\u0303imalik ennetada. Ehkki mo\u0303ned vastupidavamad isendid vo\u0303ivad umbes 8-12 aasta vanuseks elada, on ka ta\u0308iesti tervetel kanadel vo\u0303rdlemisi lu\u0308hike eluiga. Viieaastased ja vanemad kanad munevad va\u0308ga harva vo\u0303i u\u0308ldse enam mitte. Sellegipoolest on tegu tuttavate kodulindudega, kelle seltsi on niisama toregi nautida. Enne kanapidamise kasuks otsustamist tuleb la\u0308bi mo\u0303elda, kuidas kanad oma igapa\u0308evaellu kaasata, ja seda ka pa\u0308rast intensiivse munemisperioodi lo\u0303ppu. Kanala ja vastav aedik tuleb kavandada selliselt, et tagatud oleksid nii munemiseks vajalikud tingimused kui vo\u0303imalus tahtmise korral kanade seltsi nautida ning neil silma peal hoida. Kanalat ei tohiks silma alt a\u0308ra peita vo\u0303i nii va\u0308ikest ehitada, et kanakarjaga enam suhelda ei saa. Lo\u0303petuseks va\u0308ike hoiatus \u2013 kui esimesed kanad on koju toodud, tekib peagi tahtmine neid juurde muretseda. Edukat kanapidamist!"}]